הקרב במחנות המרכז (מלחמת חרבות ברזל)

הקרב במחנות המרכז הוא קרב מתמשך בין צה"ל לחמאס וארגוני הטרור האחרים ברצועת עזה, שהחל ב-21 בדצמבר 2023 כחלק מהלחימה ברצועת עזה במלחמת חרבות ברזל. הקרב התקיים בנפת דיר אל-בלח, המכונה "מחנות המרכז", הכולל את היישובים ומחנות הפליטים נוסייראת, אל-בורייג', מע'אזי ודיר אל בלח. במחנות הללו פעלו ארבעה גדודים של חמאס, והם הפרידו בין צפון הרצועה, שצה"ל השיג אחיזה מבצעית על מרבית שטחו, ובין ח'אן יונס ודרום הרצועה, שבו התחולל קרב ח'אן יונס. ב-6 בנובמבר במהלך הלילה מטוס קרב ביצע סיכול ממוקד בהכוונת שב"כ ואמ"ן והרגו את ואיל עספה, מפקד גדוד דיר אל-בלח של חמאס בחטיבת מחנות המרכז, שלקח חלק בשילוח מחבלי נוח'בה במתקפת הפתע ב-7 באוקטובר. ב-14 בנובמבר פשטו לוחמי צוות הקרב של חטיבת ביסלמ"ח והשתלטו על מפקדתו של איימן נופל, מפקד חטיבת מחנות המרכז בעזה, שנהרג חודש לפני כן בתקיפה של צה"ל במחנה הפליטים אל-בורייג' במרכז הרצועה. ב-6 בינואר פורסם כי מפקד גדוד נוסיראת וסגנו נהרגו בתקיפה של חיל האוויר. ערך מורחב – מסדרון נצרים בתחילת התמרון הקרקעי פרצה אוגדה 36 את מסדרון נצרים. עם זאת האוגדה התמקדה בשכונות הדרומיות של העיר עזה ובכיתורה של העיר, ולא במחנות המרכז שדרומית לפרוזדור. לאורך כל חודשי המלחמה שמר צה"ל על נוכחות צבאית במסדרון זה ובציר המרכזי שסלל בו, גם בתקופות בהם עצימות הלחימה הייתה נמוכה. ב-23 בדצמבר, פעל צוות הקרב של חטיבה 646 באזור נצרים. לאחר שעסקו בפעולה להרחבת מסדרון נצרים שמבתר את הרצועה מצפונה לדרומה, נהרגו שני לוחמי גדוד 6646, כתוצאה ממטען שהופעל רכבם בידי מחבלים שהסתתרו בפיר בצד הדרך. במקביל, בפעילות של לוחמי חטיבת יפתח, נהרגו שני לוחמי גדוד 7810 מפיצוץ מטען חבלה שהושלך לעברם. במהלך חודש מרץ 2024, צוות הקרב של חטיבת הנח"ל בשיתוף עם גדוד 601 הרגו לפחות 268 מחבלים במרחב מחנות המרכז ומסדרון נצרים. כמו כן פורסם כי כוחות ההנדסה של אוגדה 162 פעלו במרחב המסדרון, והשמידו 12 ק"מ של תוואי מנהרות. צה"ל גם סלל את הכביש לביתור רצועת עזה והקים מגדל תצפית במרחב. ב-21 בדצמבר הודיע דובר צה"ל כי עוצבת הבזק פתחה במבצע אשר נועד לבסס את השליטה המבצעית של כוחות צה"ל במרכז הרצועה, בחיץ שבין צפון הרצועה למחנות המרכז אוגדה 99, בכוחות משולבים של חטיבות מילואים הראל, יפתח, ראם ושועלי המרום השלימה מבצע אוגדתי בשכונת בקשי, במרחב הדרומי לעיר עזה, לחיסול מחבלי גדוד נוסייראת בחמאס, השמדת תשתיות תת-קרקע ואמצעי לחימה. בשכונת בקשי, לוחמי עוצבת ראם וחטיבה 646, הרגו מחבלים, איתרו אמל"ח, בהם משגרי רקטות, אופנועים ומטענים, והשמידו תשתיות תת-קרקע. כמו כן הרג חיל האוויר בתקיפה חוליית מחבלים אשר ביצעו ירי RPG מתוך בניין עירייה לעבר הכוחות. במקביל בשכונות המערביות של העיר עזה פעלה חטיבת יפתח לטיהורם ממחבלי חמאס. במהלך פעולת הטיהור אותרו והושמדו אמצעי לחימה. בנוסף פורסם באתר וואלה! כי אוגדה 252 סיימה את תפקידה במלחמה העצימה והוחלפה על ידי אוגדה 99 שממלאת תפקיד לחימה באזור מחנות המרכז וח'אן יונס. ב-22 בדצמבר, בפעילות של צוות קרב חטיבה 646 במרחב ג'וחור א-דיכ במחנות המרכז, איתרו הלוחמים מחסן אמל"ח ובו אמצעי לחימה. במהלך הפעילות איתרו כוחות האיסוף של החטיבה משגרי רקטות לטווח ארוך מהם בוצעו שיגורים לשטח ישראל. המשגרים הושמדו בתקיפה אווירית. אוגדה 36 נכנסה לאל-בורייג' במרכז הרצועה בלילה, בין 25 ל-26 בדצמבר. הוערך שהיו במחנה כאלף מחבלים שהיו ערוכים במארבים, ובשלושה מחנות נוספים היו ארבעה גדודים של חמאס. מחנות המרכז מנו גם את אל-מועזי, נוסיראת ועיר החוף הגדולה דיר אל-בלח. במהלך אותו יום איתרו כוחות חטיבת בית הספר למפקדי חי"ר פיר מנהרה שמוביל לתוואי תת-קרקעי רחב, כמו גם מתחם אימונים של חמאס ובו אמצעי לחימה. ב-26 בדצמבר פגעו כוחות צה"ל בעשרות מחבלים באל-בורייג', שחלקם ניסו לשגר טילי נ"ט ארוכי טווח לעבר הכוחות - אך זוהו ונהרגו במארב. ב-26 בדצמבר במהלך הקרבות במרכז הרצועה נהרג רס"ר (במיל') מאור לביא, לוחם בגדוד 450 של חטיבת ביסלמ"ח. ב-27 בדצמבר במהלך הקרבות במרכז הרצועה פעלה חטיבה 460 וחטיבה 401. במהלך הקרבות נהרגו סמג"ד גדוד 198 ולוחם מילואים של חטיבה 401. ב-30 דצמבר במהלך הקרב באל-בורייג' נהרג רס"ם (במיל') אלירז גבאי, לוחם בגדוד ההנדסה 7086 שפועל תחת חטיבת גולני. ב-31 בדצמבר במהלך הקרבות נהרג רס"ל (במיל') ליאב סעדה, לוחם הנדסה מגדוד 7107. ב-1 בינואר 2024, הלחימה במרכז רצועת עזה התרחבה, ולוחמי אוגדה 99 נכנסו לשכונות נוספות במחנה הפליטים אל-בורייג'. ב-8 בינואר, פורסם כי בלב מחנה אל-בורייג', באזור שצוות הקרב החטיבתי של חטיבת השריון 188 השתלט עליו ימים ספורים קודם, אותר מפעל נשק. דרומה משם, באל-מעאזי, איתר צה"ל מחרטה. לפי צה"ל, הייתה זו המחרטה הכי גדולה שאותרה ברצועת עזה מתחילת הלחימה. באותו היום, בתאונה בה התפוצצה משאית שהעבירה חומר נפץ להריסת מנהרות נהרגו שישה חיילי צה"ל ונפצעו כ-30 בדרגות פציעה שונות. ב-9 בינואר, במרחב אל מע'אזי, פעלו כוחות מצוות הקרב של חטיבת גולני והכווינו כלי טיס של חיל האוויר לתקיפת מחבלים. הלוחמים חשפו פירים תת-קרקעיים ופשטו על מבנים צבאיים, איתרו משגרי רקטות, טילים, כלי טיס בלתי מאוישים, וחומרי נפץ. בנוסף, הלוחמים השמידו מכונה לייצור רקטות שאותרה במרחב. ב-11 בינואר, נהרגו במע'אזי כ-20 מחבלים, בהם מפקד בכוח הנוח'בה ואותרו אמצעי לחימה. באל-בורייג', לוחמי גדוד האיסוף 414 זיהו מחבל אשר ירה לעבר חיילים מחלון אחד המבנים, לוחמי הגדוד הפעילו רחפן לעבר החלון ממנו ירה המחבל והרגו אותו. ב-12 בינואר במסגרת סריקות שביצעו לוחמי צוות הקרב של חטיבה 179 במחנה הפליטים אל בורייג', זיהו חוליית מחבלים חמושים שנכנסו למבנה ששימש כמפקדה של החמאס ממנה פעלו. הלוחמים הכווינו כלי טיס של חיל האוויר שהרג את המחבלים, והשמיד את המפקדה. במקביל, צוות הקרב של חטיבה 646 פשט על חמ"ל של פעיל חמאס ואיתר עשרות אמצעי לחימה. לאחר סיום פעילות הכוחות במרחב, החמ"ל ואמצעי הלחימה הושמדו בפעילות הנדסית של הכוח. במקביל פעלה חטיבת יפתח במרכז רצועת עזה, במהלך קרבות והיתקלויות אש מול מחבלים נורה טיל נ"ט לעבר כוח לוחמים של גדוד 5037. כתוצאה מפגיעת טיל הנ"ט נהרג נהרג לוחם גדוד 5037 רס"ל (במיל') דן ויידנבאום. ב-15 בינואר יצאה אוגדה 36 מאזור מחנות המרכז. אוגדה 99 המשיכה לשלוט על המסדרון שמבתר את רצועת עזה, מאזור יער בארי ועד לחוף הים במסדרון נחל עזה, תוך שהיא פעלה גם בפאתי נוסיראת ואזורים נוספים הנמצאים באזור המסדרון, זאת על מנת לאבטח בצורה טובה יותר את הציר שביתר את הרצועה לחלק הצפוני והדרומי. ב-15 בינואר, לוחמי צה"ל מחטיבה 646 הפועלים במחנה נוסייראת איתרו מתחם לייצור פצצות מרגמה ומפעל לייצור רקטות ואמצעי לחימה שהוסלקו בתוך מבנה של ארגון הומניטרי. כמו כן, בהכוונה מודיעינית הכוחות סרקו בית ספר במרחב, ועצרו שמונה מחבלים שהסתתרו בו. במרחב בית הספר אותר מחסן שהכיל אמצעי לחימה. ב-16 בינואר פרסם דובר צה"ל כי לוחמי חטיבת 646 וכוחות יהל"ם השמידו מנהרת טרור שעומקה כתשעה מטרים אשר שימשה לשינוע המחבלים בין צפון לדרום רצועת עזה. כוחות אוגדה 99 פעלו במרחב מחנה נוציראת. באותו היום נפטר מפצעיו רס"ם (במיל') נועם אשרם, לוחם בפלס"ר 5352, עוצבת ראם (179), לאחר שנפצע בקרב במרכז הרצועה. ב-17 בינואר איתרו לוחמי צוות הקרב החטיבתי 646 מתחם שיגור רקטות באזור אל בורייג' ממנו נורו רקטות לנתיבות. הכוחות עצרו שבעה מחבלים חמושים והרגו נוספים. לאחר מכן לוחמי ההנדסה מגדוד 710 השמידו את המתחם. ב-21 בינואר דווח כי כוחות שריון ומהנדסים של חטיבת יפתח השמידו מפעל נשק של חמאס ואתר שיגור רקטות במחנה מע'אזי. מחבלי חמאס ירו במהלך המבצע רקטות נגד טנקים לעבר החטיבה. ב-22 בינואר אירע אסון אל-מע'אזי בו נהרגו 21 חיילי צה"ל ונפצעו מספר חיילים נוספים מפגיעת טיל נ"ט ורקטת RPG שגרמו לפיצוץ חומרי נפץ שהונחו בידי צה"ל כדי למלכד מבנים במסגרת הלחימה. הפיצוץ גרם לקריסת המבנים הממולכדים על הלוחמים ששהו בהם. ב-24 בינואר יצאה חטיבה 646 מהגזרה במטרה להשתתף בקרב חאן יונס. חטיבת יפתח יצאה מעזה למחרת. ב-2 בפברואר לוחמי צוות הקרב של חטיבה 646, איתרו במהלך פעילותם במרחב נוצ'יראת מתחם לייצור פגזי רקטות המושתת על מכונות אזרחיות ורב תכליתיות, שהוסבו על ידי חמאס לפעילות חבלניות עוינת. בנוסף, לוחמי צוות הקרב של חטיבת יפתח, פשטו על כספות של חמאס בהן אותרו 100 אלף ש"ח ומסמכים המעידים על שיטת העברות הכספים של ארגון הטרור. במקביל, לוחמי צוות הקרב של חטיבה 179 הרגו מאות מחבלים חמושים, איתרו והשמידו תוואי מנהור משמעותיים, כמו כן, הכוחות איתרו אמצעי לחימה והשמידו מבנים אשר שימשו את חמאס. באמצע פברואר, צה"ל תקף בעיקר מהאוויר יעדים במחנות המרכז. במחנות המרכז נשארו שני גדודים מרכזיים של חמאס, בנוסיראת ובדיר אל-בלח. לאחר ששוחררו חטיבות המילואים של אוגדה 99 אשר החזיקו את מרחב מחנות המרכז ומסדרון נצרים, אוגדה 162 בהובלת חטיבת הנח"ל קיבלה את אחריות הגזרה במקומן. ב-18 בפברואר במרכז הרצועה, צוות הקרב של החטיבה הרג מעל עשרה מחבלים. באחת הפעילויות, זוהתה חוליית מחבלים מעמיסה אמצעי לחימה על עגלה ונעה בגזרת הכוחות, שהכווינו כלי טיס מאויש מרחוק שתקף והרג מספר מחבלים. ב-11 באפריל 2024, פורסם כי צה"ל החל בפעולה במחנה הפליטים נוסייראת שבמרכז רצועת עזה. בהודעת צה"ל נאמר כי אוגדה 162 החלה במהלך הלילה במבצע ממוקד במרכז הרצועה. ב-14 באפריל פורסם כי כוחות צה"ל בפיקוד חטיבה 401 הקימו גשר הנדסי לחציית נחל הבשור, העובר בתוך רצועת עזה, במסגרת המבצע ולצורך תקיפת יעדים בעברו השני של הנחל. כמו כן פורסם כי צק"ח הנח"ל פעל במרחב והשמיד מחבלים באמצעים מדויקים, במקביל לאחיזתו במסדרון נצרים והפעולות השגרתיות במרחב. ב-25 באפריל, הועברה אחריות הגזרה מאוגדה 162 בהובלת חטיבת הנח"ל, חזרה לאוגדה 99, לצורך ההכנות למבצע ברפיח. ב-28 באפריל החלו חטיבות ״כרמלי״ (2) ו״יפתח״ (679), בפיקוד אוגדה 99, בפעילויות הגנה והתקפה במרחב מסדרון מרכז הרצועה. ב-4 ביוני אישר דובר צה"ל כי מטוסי קרב של חיל האוויר תקפו בשעות הצהריים מטרות טרור של חמאס, במקביל לפעילות הכוחות הקרקעיים בפיקוד אוגדה 98. בצה"ל מסרו כי הלוחמים פועלים במרחב אל-בורייג' שבמרכז הרצועה. זו הייתה הפעם השנייה שצה"ל פועל באל-בורייג', אחד מבין ארבעה מחנות במרכז הרצועה, בה פעל בחודש דצמבר 2023. כחלק מהתקדמות הכוחות חיל האוויר תקף מהאוויר ותותחנים ביצעו ירי ארטילרי. בתוך כך, בערוץ אל-ג'זירה דווח על חמש תקיפות ישראליות בצפון דיר אל-בלח, מדרום מערב לאל-בורייג. למחרת, כוחות צק"ח כפיר ו־7 בפיקוד אוגדה 98 פעלו באזור מזרח אל בורייג' ולראשונה מתחילת המלחמה גם במזרח דיר אל בלח, הן מעל והן מתחת לקרקע במקביל. דובר צה"ל פרסם כי מטוסי קרב של חיל האוויר תקפו מתחם חמאס שנמצא בבית ספר של אונר"א במחנה הפליטים נוסייראת. ב-7 ביוני פורסם כי כוחות צוות הקרב של חטיבת הצנחנים הצטרפו ללחימה במרחב. בבוקר 8 ביוני, בשעה 11:00 פתחו כוחות מערכת הביטחון במבצע לשחרור החטופים נועה ארגמני, אלמוג מאיר, שלומי זיו ואנדרי קוזלוב, שנחטפו ב-7 באוקטובר ממסיבת 'הנובה' לתוך עזה. כוחות צה"ל, שב"כ ומשטרת ישראל (ימ"מ) פשטו על שני מבנים שונים בלב מחנה הפליטים 'נוציראת'. הארבעה חולצו תחת אש כבדה של מחבלי החמאס, ובמהלך המבצע נתקפו מטרות טרור, וביניהן מטרות שהיוו איום על כוחותינו במרחב, מהיבשה, מהאוויר ומהים. במבצע - שנמשך שעתיים וחצי השתתפו מאות לוחמים, וביניהם אוגדה 98 שנפרסה במרחב עם חטיבות הצנחנים, 7 וכפיר. המבצע נקרא 'מבצע ארנון', על שם רב פקד ארנון זמורה, שנפל במהלך המבצע. אוגדה 98, שהשתתפה ב’מבצע ארנון’ ובמבצע אוגדתי במזרח אל בורייג׳ ומזרח דיר אל באלח, סיימה את משימתה ויצאה מהרצועה. במהלך פעילותה, השמידה האוגדה שתי מנהרות התקפיות וחיסלה כ-100 מחבלים. ב-13 ביוני פורסם כי חטיבות 'אלכסנדרוני' (3) ו'הזקן' (8) הצטרפו ללחימה תחת אוגדה 99 במרחב מסדרון נצרים. ב-15 ביוני, פורסם ברצועה כי התחוללו תקיפות אינטנסיביות של צה"ל בדיר אל-בלח. אוגדה 99 המשיכה להילחם במרחב ציר נצרים עם צוותי הקרב של חטיבות 'אלכסנדרוני' (3), 'הזקן' (8), ויחידת הרפאים. כוחות האוגדה פעלו להעמקת השליטה המבצעית במרחב, וכחלק מהמאמצים כוחות חטיבת הזקן (8) השלימו התקפה על שכונת אל-זהרה שבפאתי נוציראת. הלוחמים הרגו עשרות מחבלים והשמידו תשתיות טרור, בין היתר השמידו הכוחות מחסן אמל״ח עם פצצות מרגמה של ארגון הטרור חמאס. במקביל, כוחות חטיבת אלכסנדרוני (3) השלימו מבצע בשכונת אל-עומדאן שבפאתי העיר עזה. בשכונה אותר אמל״ח רב ומספר פירי מנהרות.כמו כן, במהלך החודש ובמקביל לכניסתן של חטיבות '3' ו'8' למרחב, חטיבות '2' ו'679' נסגו מרצועת עזה. ב-2 ביולי במהלך פעילות יזומה של חטיבה 8 בפרוזדור נצרים, רכב שבו נסעו הלוחמים בפעילות, עלה על מטען חבלה. כתוצאה מפיצוץ המטען נהרגו רס"ן במיל' אייל אבניאון ורס"ר במיל' נדב אלחנן נולר, בנוסף, נפצע באורח קשה לוחם מילואים מגדוד 121, חטיבה 8. ב-27 ביולי פורסם כי בשבוע שחלף אוגדה 252 החלה לפעול במרחב מסדרון מרכז הרצועה עם חטיבות ירושלים (16) והראל (10), והיא מחליפה את אוגדה 99, שיצאה מהרצועה ופעלה במרחב מאז חודש אפריל. אוגדה 252 ממשיכה לפעול במרחב מסדרון מרכז הרצועה. כוחות צוות הקרב של חטיבה 16 חיסלו חולית מחבלים שיצאה ממנהרת טרור על מנת לפגוע בכוחות צה״ל, במקביל השמיד מסוק קרב מחסן אמצעי לחימה וחומרי נפץ בהכוונת צוות הקרב של חטיבה 10. ב-22 באוגוסט פתחו לוחמי חטיבת ירושלים לקראת 8:30 בבוקר, בהתקפה חטיבתית על שכונת זיתון. כאשר במהלכה כוח לוחמים מגדס"ר 6310 נכנס במבנה לסריקה ומטען שהונח בסמוך לחומת הבית, והופעל בידי מחבלים באמצעות מנגנון הפעלה מרחוק התפוצץ, כתוצאה מפיצוץ המטען נהרגו רס"ל (במיל') אביתר עטואר, רס"ל (במיל') דניל פצ'ניוק, ורס"ל (במיל') ניתאי מיטודי. בנוסף באותה תקרית 7 לוחמים נפצעו קשה ובינוני ופונו בשני מסוקים לטיפול רפואי. באותו היום, אחר הצהריים בדרום העיר עזה, במרחב מסדרון נצרים, כוח לוחמי המילואים גדוד 8119 של חטיבת ירושלים שפעלו במקום נתקלו בחולייה של 4 מחבלים מטווח קצר, פנים אל פנים. המחבלים ירו לעברם. במהלך ההיתקלות, הכוח הצליח לחסל 3 מהמחבלים. המחבל הרביעי נמלט, וחוסל דקות לאחר מכן באמצעות מטוס קרב. במהלך ההתקלות נפגע ונהרג הלוחם רס"ם (במיל') יניב יצחק אורן. ב-25 באוגוסט נהרג מפיצוץ מטען במרכז רצועת עזה לוחם גדוד 9207 של חטיבת ירושלים רס"ר (במיל') שלמה יהונתן חזוט. באותו אירוע נפצע לוחם נוסף מגדוד 9207 באורח קשה. ב-28 באוגוסט נהרג מפגיעת ירי צלף רס"ר (במיל') יוחאי חי גלאם, לוחם בגדס"ר 6310, של חטיבת ירושלים במהלך פעילות להרחבת מסדרון נצרים. יואב זייתון, צה"ל מרחיב את התמרון למרכז הרצועה, ומצרף אוגדה נוספת למערכה | תיעוד, באתר ynet, 21 בדצמבר 2023 לילך שובל, הושלם מבצע אוגדתי מדרום לעזה ובשכונות המערביות של העיר | צפו, באתר ישראל היום, 21 בדצמבר 2023 Beyond Hamas: Militant and Terrorist Groups Involved in the October 7 Attack on Israel, Flashpoint Intel Team, ‏18 October 2023 תשתיות טרור ועשרות מנהרות: היעד שצה"ל סימן ברצועה, ועומד לקחת חודשים, באתר מעריב אונליין, 26 בדצמבר 2023 יואב זיתון, אוגדה 36 נכנסה לאל-בורייג' במרכז הרצועה; כ-900 מחבלים חוסלו בשג'אעיה, באתר ynet, 26 בדצמבר 2023 "הם פוגשים ברגעים אלה את עוצמת צה"ל": לאחר סג'עייה - אוגדה 36 מסתערת על מחנות המרכז, באתר ישראל היום, 26 בדצמבר 2023 אמיר בוחבוט‏, צה"ל ושב"כ חיסלו את מפקד גדוד דיר אל-בלח של חמאס, שלקח חלק במתקפה הרצחנית, באתר וואלה, 6 בנובמבר 2023 אמיר בוחבוט‏, לוחמי צה"ל פשטו על המפקדה של בכיר חמאס שחוסל בעזה. צפו בתיעוד, באתר וואלה, 14 בנובמבר 2023 עכשיו 14 צבא וביטחון, הפשיטה של לוחמי ביסל"ח וההשתלטות על מפקדת בכיר חמאס | תיעוד, באתר עכשיו 14, 14 בנובמבר 2023 היום ה-92 למלחמה | דובר צה"ל סיכם 3 חודשי מלחמה וחשף תמונה חדשה של מוחמד דף, באתר ‏מאקו‏, 6 בינואר 2024 יואב זיתון, דילול כוחות משמעותי: אוגדה 36 יוצאת מעזה | צפו בחטיבת גולני מחוץ לרצועה, באתר ynet, 15 בינואר 2024 יורי ילון, "הבאת לנו אור לבית": רס"ל במיל' אליסף שושן ז"ל שנפל בקרב במרכז רצועת עזה הובא למנוחות, באתר ישראל היום, 24 בדצמבר 2023 אוהד אשור נפל בקרב בעזה: "אין כבר יכולת להכיל כאב כזה", באתר mynetnetanya, ‏24 בדצמבר 2023 אסון בעזה: 9 לוחמים נפלו בקרבות בדרום ובמרכז רצועת עזה, באתר וואלה, 24 בדצמבר 2023 זה מה שקרה בשבועיים האחרונים של צק"ח נח"ל, באתר צה"ל, 16 במרץ 2024 דובר צהל, צק"ח נח"ל חיסל כ-18 מחבלים במרכז רצועת עזה, באתר WhatsApp השמידו את המנהרה הארוכה ביותר בצפון עזה: תיעוד מפעילות כוחות ההנדסה של אוגדה 162, באתר צה"ל, 17 במרץ 2024 במבצע אוגדתי מיוחד - לוחמי 99 הרחיבו את פעילות צה"ל במרכז הרצועה, באתר צה"ל, 21 בדצמבר 2023 יואב זיתון, צה"ל מרחיב את התמרון למרכז הרצועה, ומצרף אוגדה נוספת למערכה | תיעוד, באתר ynet, 21 בדצמבר 2023 ישוחררו מילואימניקים, ביסוס רצועת ביטחון ותקיפות ממוקדות: בצה"ל מתכוננים לשלב הבא, באתר וואלה, 21 בדצמבר 2023 טל לב רם, ‏צה"ל איתר משגרי רקטות מהם בוצעו שיגורים לישראל - והשמידם, באתר מעריב אונליין, 22 בדצמבר 2023 יואב זיתון, אוגדה 36 נכנסה לאל-בורייג' במרכז הרצועה; כ-900 מחבלים חוסלו בשג'אעיה, באתר ynet, 26 בדצמבר 2023 רס"ר (במיל') מאור לביא ז"ל, באתר צה"ל הותר לפרסום: שלושה לוחמים נפלו בקרבות במרכז ובצפון רצועת עזה, באתר ‏מאקו‏, 26 בדצמבר 2023 501 חללים מתחילת המלחמה: קצין ושני לוחמי מילואים נפלו בקרבות ברצועה, באתר ynet, 28 בדצמבר 2023 רס"ם (במיל') אלירז גבאי ז"ל, באתר צה"ל רענן בן צור, יואב זיתון, נינה פוקס, אדם קוטב, "גיבורי ישראל": קוסטה והראל נפלו בקרבות בעזה, חמישה נפצעו קשה, באתר ynet, 30 בדצמבר 2023 רס"ל (במיל') ליאב סעדה ז"ל, באתר צה"ל רס"מ (במיל') אלירז גבאי ורס"ל (במיל') ליאב סעדה נפלו בקרבות ברצועה, באתר ערוץ 7, 31 בדצמבר 2023 הלחימה של אוגדה 99 במרכז הרצועה התרחבה לשכונות נוספות במחנה אל-בורייג', באתר ynet, 1 בינואר 2024 רון בן ישי, בתוך מפעלי הטרור של חמאס, שבהם כל ניצוץ עלול לייצר פיצוץ, באתר ynet, 8 בינואר 2024 לילך שובל, פרטים חדשים: כך אירע הפיצוץ שגרם למותם של ששת לוחמי ההנדסה, באתר ישראל היום, 9 בינואר 2024 אמיר בוחבוט‏, תחקיר "אסון המשאית": בזמן ניטרול מנהרה, טנק צה"לי ירה פגז שהביא לפיצוץ מוקדם, באתר וואלה, 9 בינואר 2024 משכת פעילות צה"ל במרחב אל מע'אזי וחאן יונס; מעל 150 מטרות הותקפו, בפשיטות הכוחות הלוחמים חוסלו מחבלים ואותרו אמצעי לחימה, באתר זמן ישראל, 10 בינואר 2024 לילך שובל, צה"ל חיסל עשרות מחבלים בחאן יונס - ביניהם מפקדים בכוח הנוח'בה של החמאס, באתר ישראל היום, 12 בינואר 2024 לוחם צה"ל נפל בעזה, שלושה נפצעו קשה, בעיתון מקור ראשון, 13 בינואר 2024 הותר לפרסום: רס"ר במיל' דן ווידנבאום נפל בקרב בעזה, באתר וואלה, 13 בינואר 2024 רס"ר (במיל') דן ווידנבאום ז"ל, באתר צה"ל יואג זיתון, דילול כוחות משמעותי: אוגדה 36 יוצאת מעזה | צפו בחטיבת גולני מחוץ לרצועה, באתר ynet, 15 בינואר 2024 טל לב רם, ‏גם אתם מבולבלים אם המלחמה בעזה בדרך לסיום? מעריב עושה סדר, באתר מעריב אונליין, 15 בינואר 2024 צה"ל: מפעל לייצור רקטות אותר במבנה הומניטרי ברצועה; מחבלים נעצרו בבי"ס, באתר ynet, 15 בינואר 2024 שי לוי, ‏תיעוד: הושמדה מנהרה באורך עשרות מטרים שחוצה את רצועת עזה, באתר ‏מאקו‏, 16 בינואר 2024 רס"ם (במיל') נועם אשרם ז"ל, באתר צה"ל לוחם צה"ל נפטר מפצעיו. הירי לנתיבות – מאיזור שצה"ל פינה אתמול, בעיתון מקור ראשון, 16 בינואר 2024 ניר דבורי, ‏אחרי המטח הכבד: צה"ל השמיד בעזה את המשגרים שמהם נורו הרקטות לנתיבות, באתר ‏מאקו‏, 17 בינואר 2024 יואב זיתון, "ילדה הגיחה מפיר": עזתים מנסים לחזור לצפון בדחיפת חמאס - ומורחקים בירי צלפים, באתר ynet, 24 בינואר 2024 יואב זיתון, חאן יונס, "בסוף יקראו לזה מלחמת 10 השנים": בחאן יונס עם חטיבת המיל' האחרונה ברצועה, באתר ynet, 7 בפברואר 2024 קורין אלבז-אלוש, חטיבת יפתח יצאה מעזה: "המלחמה לא נגמרה, נתייצב ככל שנידרש", באתר ynet, 25 בינואר 2024 אמיר בוחבוט‏, גורמים בצה"ל על פלישה לרפיח: "היא תקרה - יש רק להחליט על השיטה והעוצמות", באתר וואלה, 16 בפברואר 2024 ספיר ליפקין, ‏לפני הכניסה לרפיח: הקרב שמתחולל על מחנות המרכז | תמונת המצב ברצועה, באתר ‏מאקו‏, 19 בפברואר 2024 חגי סגל, אריות במאורת התרנגולות: לוחמי הנח"ל במסדרון נצרים לא נותנים לחמאס לחזור, באתר מקור ראשון, ‏16/2/24 שי לוי, ‏תיעוד: המחבל מחוסל דקות ספורות אחרי ששיגר לעוטף עזה, באתר ‏מאקו‏, 19 בפברואר 2024 אלישע בן קימון, עינב חלבי, אחרי "מכת אש מסיבית" מהאוויר: צה"ל פתח במבצע קרקעי במרכז הרצועה, באתר ynet, 11 באפריל 2024 צק"ח 401 הקימו גשר הנדסי לחציית נחל עזה - ותקפו תשתיות טרור במרחב. תיעוד, באתר צה"ל, 14 באפריל 2024 מאיתור תשתיות טרור, עד להשמדת משגרי רקטות: תיעוד מלחימת צק"ח הנח"ל בלב הרצועה, באתר צה"ל, 15 באפריל 2024 אלחנן מזוז, לקראת המבצע ברפיח: כוחות מילואים יחליפו את אוגדה 162 ברצועה, באתר עכשיו 14, 25 באפריל 2024 כוחות אוגדה 99 החלו במשימות ההגנה וההתקפה ברצועה, באתר צה"ל, 28 באפריל 2024 ניר דבורי, ‏פעולה משולבת במרכז הרצועה: תקיפות אוויריות באל-בורייג' במקביל לפשיטה קרקעית, באתר ‏מאקו‏, 4 ביוני 2024 גיא מעיין איתי בלומנטל איציק זוארץ, בפעם השנייה: צה"ל פתח במבצע באל בורייג' שבמרכז הרצועה, באתר כאן – תאגיד השידור הישראלי, 4 ביוני 2024 ישראל במלחמה: עדכוני היום ה-243, באתר ynet, 5 ביוני 2024 אמיר בוחבוט‏, צה"ל: חיל האוויר תקף מעוז חמאס בבית ספר של אונר"א בנוציראת, באתר וואלה, 6 ביוני 2024 צפו בעדכון דובר צה"ל, באתר צה"ל, 8 ביוני 2024 אלפים הפגינו בת"א, 33 נעצרו בעימותים עם המשטרה בקפלן, באתר כלכליסט, 8 ביוני 2024 מאיר תורג'מן, "אבא, אני אוהב אותך ומתגעגע": הקלטת הילדים של ארנון, ומטס הכבוד מעל הלוויה, באתר ynet, 9 ביוני 2024 אוגדה 98 השלימה את משימתה במרכז הרצועה - תיעודים, באתר צה"ל, 11 ביוני 2024 אוגדה 99 השלימה מבצע אוגדתי במרחב המסדרון והעמיקה את אחיזת צה"ל, באתר צה"ל, 13 ביוני 2024 253 ימים למלחמה | 8 לוחמי צה"ל נהרגו בתקרית קשה ברפיח; מת מפצעיו לוחם שנפגע בתחילת השבוע, באתר ‏מאקו‏, 15 ביוני 2024 איתור אמל"ח באוניברסיטה, חיסול מחבלים חמושים והשמדת תשתיות טרור. אוגדה 99 במרכז הרצועה, באתר צהל, ‏21.6.24 צה”ל מעמיק שליטה במרכז הרצועה: זה מה שנמצא באוניברסיטה, באתר ערוץ 14, ‏21.6.24 רס"ן (במיל') אייל אבניאון ז"ל, באתר צה"ל רס"ר (במיל') נדב אלחנן נולר ז"ל, באתר צה"ל יואב זיתון, אלישע בן קימון, גלעד כהן, איתן גליקמן, רענן בן צור, הותר לפרסום: נדב אלחנן נולר ואייל אבניאון נהרגו בפיצוץ בפרוזדור נצרים, באתר ynet, 2 ביולי 2024 במסדרון מרכז הרצועה, פעילות כוחות אוגדה 252 שחזרה לתמרון בשבוע האחרון, באתר צה״ל, ‏27.7.24 יומן המלחמה, דקה 9:35, באתר צה״ל, ‏2.8.24 רס"ל (במיל') אביתר עטואר ז"ל, באתר צה"ל רס"ל (במיל') דניל פצ'ניוק ז"ל, באתר צה"ל רס"ל (במיל') ניתאי מיטודי ז"ל, באתר צה"ל רס"ם (במיל') יניב יצחק אורן ז"ל, באתר צה"ל רס"ר (במיל') שלמה יהונתן חזוט ז"ל, באתר צה"ל יואב זיתון, הותר לפרסום: רס"ר במיל' שלמה יהונתן חזוט נהרג מפיצוץ מטען ברצועה, באתר ynet, 25 באוגוסט 2024 רס"ר (במיל') יוחאי חי גלאם ז"ל, באתר צה"ל רענן בן צור, יואב זיתון, רס"ר במיל' יוחאי חי גלאם נהרג מירי צלף בעזה, והותיר תאומות כבנות שנתיים, באתר ynet, 28 באוגוסט 2024